คือเพื่อนหนูเขาไอค่ะ แล้วหนูไปอยู่ใกล้พอดี แต่ทีนี้ทั้งเขาแล้วก็หนูใส่หน้ากากค่ะ หนูใส่แค่หน้ากากผ้าบางๆ ส่วนเขาใส่หน้ากากแบบอนามัยบางๆใช้แล้วทิ้งอ่ะค่ะ อยากทราบว่าถ้าเขามีเชื้อเราจะติดไหมคะ
สวัสดีค่ะ ในที่นี้น่าจะหมายถึงการติดโรคติดต่อชนิดที่สัมผัสกันผ่านทางสารคัดหลั่งเช่นไวรัส/แบคทีเรียที่ทำให้เกิดโรคหวัดหรือการอักเสบในทางเดินหายใจโดยการติดต่อกันในลักษณะนี้นั้น ก็คือสารคัดหลั่งที่มีเชื้อของอีกฝ่าย มาโดนที่เยื่อบุตา ปาก หรือจมูกของเรา อาจจะโดยตรง หรือผ่านทางมือ เช่นมือเราไปโดนสารคัดหลั่งเขาแล้วเอามาป้ายที่ตา ปาก จมูกของเราอีกที เป็นต้นส่วนใหญ่แล้วถ้ามีการใส่หน้ากากป้องกันดังกล่าวมา จะช่วยลดโอกาสการรับเชื้อไปได้มากพอสมควรแล้วค่ะแนะนำการสังเกตอาการ หากมีอาการผิดปกติ เช่นไอมาก เจ็บคอ ไข้สูง คัดจมูก รักษาตามอาการเช่นพักผ่อน ดื่มน้ำมากๆ กินยาแก้เจ็บคอแล้วไม่ทุเลา ให้ไปพบแพทย์เพื่อตรวจเพิ่มเติม เบื้องต้นใส่หน้ากากอนามัยตลอดเวลา ล้างมือบ่อยๆ